২০১৯ ক্রিকেট বিশ্বকাপ
২০১১ ও ২০১৫ সালের বিশ্বকাপের ১৪ দলের অংশগ্রহণের পরিবর্তে এ বিশ্বকাপের দলের সংখ্যা হবে ১৪টি। আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হবে। অন্য চার দলের অংশগ্রহণের জন্য বিশ্বকাপ বাছাই প্রতিযোগিতার মাধ্যমে নির্ধারণ করা হবে। এতে আইসিসি’র সহযোগী ও অনুমোদনযোগ্য সদস্য দেশগুলোও অংশগ্রহণের সুযোগ রাখা হয়েছে। এরফলে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারে। কিন্তু ১০-দলের অংশগ্রহণে আয়োজিত এ প্রতিযোগিতায় ইতোমধ্যে সহযোগী দেশগুলোর মধ্যে ব্যাপক সমালোচনা শুরু হয়েছে।
মহিলা ক্রিকেট বিশ্বকাপ
মহিলা বিশ্বকাপ প্রতিযোগিতার মূল পর্বে আটটি দল অংশ নেয়। মূল পর্বে খেলার জন্য বিশ্বের ১৫টি বিভিন্ন দল খেলেছে। কেবলমাত্র অস্ট্রেলিয়া, ইংল্যান্ড এবং নিউজিল্যান্ডের মহিলা দল প্রত্যেকটি প্রতিযোগিতায় অংশ নিয়েছে। ভারতের মহিলা দলটি দু’টি বিশ্বকাপ বাদে সবগুলোতে খেলেছে। এ চারটি দলই কেবল মহিলা বিশ্বকাপের চূড়ান্ত খেলায় অংশগ্রহণ করতে পেরেছে। ১৯৭৩ সালের বিশ্বকাপে জ্যামাইকা, ত্রিনিদাদ ও টোবাগো এবং ইয়ং ইংল্যান্ড দল একবারের জন্যে প্রতিযোগিতায় অংশগ্রহণ করেছে।